b'\n_START_ARTICLE_\nFC Emmen\n_START_SECTION_\nHistoria\n_START_PARAGRAPH_\nFC Emmen perustettiin vuonna 1925. Kun Alankomaissa perustettiin ammattilaisliiga, Emmen p\xc3\xa4\xc3\xa4tti j\xc3\xa4\xc3\xa4d\xc3\xa4 amat\xc3\xb6\xc3\xb6riseuraksi. Lopulta, vuonna 1985, FC Emmen siirtyi ammattilaisseuraksi. Seuran amat\xc3\xb6\xc3\xb6rijoukkue j\xc3\xa4i k\xc3\xa4ytt\xc3\xa4m\xc3\xa4\xc3\xa4n nime\xc3\xa4 FC Emmen, kun taas ammattilaisjoukkue vaihtoi nimekseen BVO Emmen (Betaald Voetbal Organisatie, jalkapallon ammattilaisorganisaatio). Vuonna 2005 my\xc3\xb6s ammattilaisseuran nimeksi palasi FC Emmen. T\xc3\xa4h\xc3\xa4n oli kaksi syyt\xc3\xa4: ensinn\xc3\xa4kin nimi FC Emmen kuvasi paremmin seuran historiaa, ja toisekseen Emmenin l\xc3\xa4hell\xc3\xa4 oli monia samalta kuulostavia nimi\xc3\xa4, kuten PSV, RBC tai ADO._NEWLINE_FC Emmen nousi ensimm\xc3\xa4isen kerran Hollannin p\xc3\xa4\xc3\xa4sarjaan Eredivisiehen kev\xc3\xa4\xc3\xa4ll\xc3\xa4 2018 Eerste divisien pudotuspelien kautta. Eerste divisiess\xc3\xa4 se on ollut parhaimmillaan toinen kausina 1995\xe2\x80\x931996 ja 2002\xe2\x80\x932003.'